من دروس الفترة المكية من السيرة النبوية في الدرس اللي فات اتكلمنا عن بيعة العقبة الثانية البيعة الهامة جدا جدا. اللي مهدت لقيام دولة الاسلام في المدينة المنورة بعد ذلك
شفنا قد ايه استعداد الانصار للبذل والعطاء والكفاح والجهاد وشفنا ازاي قبلوا الشروط الصعبة بتاعة بيعة العقبة الثانية مع انها فعلا فعلا شروط صعبة المهم تمت البيع العظيم ورجع الانصار لبلدهم يثرب. او المدينة المنورة
وبدأوا يرتبوا اوضاعهم علشان يستقبلوا افواج المهاجرين من مكة واتكلمنا في الدرس اللي فات بردو عن بدء عملية الهجرة وهجرة معظم المسلمين في مكة الى المدينة المنورة. واتكلمنا عن صعوبة الهجرة وتضحياتها
وعن كفاح الصحابة سواء من الرجال او من النساء كانت معاناة فعلا كبيرة وضخمة لكن الحمد لله تمت على خير ووصل المهاجر الى البلد العظيم المدينة المنورة لم يبق في مكة كما ذكرنا في اخر الدرس السابق الا الثلاثة فقط
الرسول صلى الله عليه وسلم وابو بكر الصديق رضي الله عنه طبعا العائلة بتاعته. وعلي ابن ابي طالب رضي الله عنه وابو بكر وعلي رضي الله عنهما كانوا منتظرين في مكة بامر الرسول صلى الله عليه وسلم. كان كل واحد منهم له دور مهم هيعمله في المرحلة اللي جاية زي ما
هنشوف ان شاء الله طبعا قريش كانت في ازمة كبيرة جدا جدا. كل يوم يصحوا يلاقوا واحد من المسلمين اختفى. او عائلة مسلمة اختفت كانوا يلاقوا فرع كامل من قبيلة مش موجود. الهجرة كانت بتتم في صورة سرية تماما. اللهم هجرة عمر ابن الخطاب زي ما
قلنا في الدرس اللي فات وطبعا المشركين كانوا عارفين ان الهجرة كانت للمدينة المنورة. مش بس علشان كانوا شاكين في وفد يثرب اللي جه مكة قبل كده في موسم الحج سنة تلاتاشر
زي ما قلنا لكن علشان في اخبار مؤكدة جت لقريش من المدينة المنورة عن طريق اعوان وحلفاء لهم تؤكد هجرة المسلمين الى بيأكد على كده اللي حصل مثلا من ابي جهل واخيه الحارث عملوا ايه؟ اخوه من الام كان اسمه عياش ابن ابي ربيعة رضي الله عنه وارضاه كان
مسلم هاجر للمدينة المنورة زي بقية المهاجرين المسلمين. وابو جهل عرف الكلام ده. خد اخوه الحارس وسافر للمدينة المنورة مسافة خمسميت كيلو متر وعمل حيلة علشان يرجع عياش الى مكة. يعني اقنعه ان امه مريضة وان هي عايزة تشوفه قبل ما تموت. وفعلا
العياش اخذته الرقة بالنسبة لامه ورجع مع الحارس ومع ابي جهل. وفي الطريق ايدوه بالحبال وخدوه مكة وهو مقيد قالوا لاهل مكة هكذا فافعلوا بسفهائكم. وفضلوا حابسينه في مكة فترة طويلة. الشاهد من القصة ان ابو جهل كان يعرف المهاجرين المسلمين بيروحوا
بيروحوا المدينة المنورة. الحكاية ديت يا اخواني كانت عاملة قلق كبير جدا جدا في مكة في بعض الناس بتفتكر ان قريش خلاص هتستريح من المسلمين هيسيبوا البلد لهم. يعبدوا بقى زي ما يعبدوا ويحكموا زي ما يحكموا لكن لأ. المشركين يا اخواني
كانوا على فقه كامل بخطورة الموقف اولا مكة ازمت نصين. الناس اللي هاجرت دي مش اغراب عن اهل مكة يا اخواني. ده كل واحد من زعماء قريش كان مهاجر اخوه
او ابنه او بنته او حد من عيلته. وكل واحد جوة قلبه غيص كبير جدا جدا على الدين الجديد اللي عرضهم للمشكلة دية. وكل واحد منهم جواه برضه حب فطري لاولاده وقرايبه. وشايفهم بعدوا عنه. فدي كانت مشكلة كبيرة كان صعب ان اهل مكة يقبلوا بها. الحاجة التانية
المهمة جدا والخطيرة ان دعوة الاسلام ديت لو انتشرت في الجزيرة العربية قريش ممكن تفقد كتير جدا جدا من وضعها في الجزيرة ليه؟ قريش بتكسب كتير جدا من تجارة الحج الى مكة ومن تجارة بيع الاصنام
اه دين الاسلام هو كمان بيشجع الحج الى مكة لكن تجارة الاصنام هتقف وتجارة الخمور هتقف وتجارة الزنا هتقف وتجارة الربا هتقف مصالح مصالح كتير جدا هتقف لاهل مكة كلها هتتعطل لو انتشرت دعوة الاسلام في الجزيرة العربية. الحاجة التالتة خطيرة جدا جدا
مشركين كانوا فاهمين كويس قوي قوي ان المسلمين راحوا المدينة مش لمجرد تغيير الجو او عشان يقضوا فترة راحة او استجمام؟ لأ طبعا. المسلمين رايحين يعملوا دولة اسلامية يا اخواني. لو عملوا الدولة ديت لازم هيرجعوا مكة تاني في يوم من الايام. ولما يرجعوا مكة مش هيرجعوا مكة علشان يسكنوا
لأ هيرجعوا علشان يحكموا مكة. المنطق بيقول كده. طبيعة الدين الاسلامي بتقول كده. الرسول صلى الله عليه وسلم قعد مكة تلتاشر سنة يفهمهم قضية مهمة جدا. يفهمهم قضية ان الحكم الا لله. مؤكد المسلمين مش هيرضوا
اهل مكة يفضلوا يحكموا هبل او انصار هبل في حياتهم. لازم هيرجعوا يحكموا الاله اللي بيعبدوه. الله عز وجل في امور مكة وبالتالي يحكموا مكة وطبعا ده كان مرعب لزعماء قريش. الحاجة الرابعة اللي كانت برضو مخوفة كفار قريش جدا جدا. ان الهجرة
ديت مش لاي مكان لأ دي للمدينة المنورة ليثرب. يثرب ديت وضعها خاص جدا جدا. في اعتقادي ان ده اكتر مكان يزعل المشركين ان الهجرة تكون له. سبحان الله! ليه؟ يثرب يا اخواني وضعها خطير جدا بالنسبة للمشركين في مكة. شف معي النقط دي. واحد
سكان يثرب هم الاوس والخزرج. قبائل من اعز القبائل العربية. من اقوى القبائل العربية في الحرب واشدها في ممارسة فنون القتال المختلفة وجايز اللي ما كانش عامل لهم كلمة كبيرة مسموعة في الجزيرة العربية هم انهم دايما كانوا في مشاكل داخلية. صراع مستمر بين الاوس والخزرج
لو حصل اتحاد بين القبيلتين دولت القابيلتين الكبار دولة الاوس والخزرج هتبقى مشكلة حقيقية على بقية القبائل. نمرة اتنين في خطورة يثرب ان الاوس والخزرج من اصول قحطانية. بينما قريش من اصول عدنانية. فرع تاني خالص مختلف عن القحطانيين
وانتم عارفين القبلية كانت عاملة ازاي في ايام الجاهلية؟ اذا كانت القبلية جوة الفروع المختلفة لقريش كانت كبيرة جدا جدا زي ما شفنا خلاف بني هاشم مع بني مخزوم. والاتنين في الاخر من قريش. ما بالك لو الموضوع مختلف تماما. قحطاني وعدناني. نمرة تلاتة في قضية خطورة المدينة
منورة ان المدينة المنورة حصينة جدا جدا. حصلتها يا اخواني حصانة جغرافية طبيعية. زي ما هنشوف ان شاء الله في دروس المدينة المنورة. فلو فكرت قريش في يوم من الايام انها تغزو المدينة هيكون فعلا قرار صعب. الحاجة الرابعة والخطيرة جدا جدا في موضوع المدينة ان المدينة تقع على طريق القوام
التجارية المتجهة من والى الشام. شيء في منتهى الخطورة يا اخواني. المدينة المنورة تقدر تخنق مكة اقتصاديا. تخنقها فعلا الكلام ده طبعا هتستوعبوا خطورته لما تعرفوا ان مكة كانت بتتاجر بربع مليون دينار دهب سنويا مع الشام. تجارة مهولة ربع مليون
دينار دهب. تخيل في الزمان ده تساوي قد ايه! هذه يا اخواني كانت رحلة الشتاء. موسم الشتاء كله كان تجارة مع الشام. واخر حاجة هقولها في التحليل ده بالنسبة للمدينة المنورة وكانت مخوفة قريش جدا جدا ان فوق كل اللي فات في حاجة مرعبة بالنسبة لاهل
وهي انهم عارفين ان اليهود ساكنين في المدينة المنورة. اليهود طبعا اهل السلاح ومال واقتصاد واعداد غفيرة المتعددة ماذا لو امن اليهود وانضموا الى رسول الله صلى الله عليه وسلم؟ طبعا دي بالنسبة لقريش كانت هتبقى مصيبة كبيرة جدا
الحقيقة يا اخواني العقل كان يرجح اسلام اليهود. لانهم اهل كتاب. ويؤمنون بالانبياء. وكانوا عارفين ان في نبي هيظهر في الزمن ده قريش كانت عارفة الكلام ده عن اليهود. الاعتقاد ده كان مخاوفها جدا. لولا ان اليهود ما كانش عندهم عقل. هو ده بس اللي خلاهم ما يخشوش في الدين
نتيجة العوامل السابقة المدينة المنورة كانت بتسبب خطر كبير جدا على زعماء مكة. كل الحاجات ديت خلت قريش فعلا مش عارفة تنام مش عارفة تعمل حاجة. المسلمين كلهم تقريبا اتسربوا من بين ايديهم. وما عدش فاضل غير الرسول صلى الله عليه وسلم. واتنين بس من اصحابه. ابو بكر
وعلي رضي الله عنهما طيب المشركين يعملوا ايه؟ ما عدش فاضل غير ان الرسول صلى الله عليه وسلم يهاجر بنفسه وساعتها كل المشاكل اللي خايفين منها هتحصل. لكن من المؤكد ان ما فيش خطورة هتكون على مكة والرسول لسة فيها. ليه ؟ لان اكيد المهاجرين اللي هاجروا من
المدينة واكيد برضو المؤمنين من الاوس والخزرج هيستنوا الرسول صلى الله عليه وسلم في المدينة علشان يضمنوا سلامته من ناحية وعلشان من ناحية تانية ياخد القرار بالهجوم على مكة لو كان هيهجم عليها. فلو قدر المشركين يسيطروا على الرسول صلى الله عليه وسلم يبقى خطر يثرب هيقل كتير جدا جدا
لكن ازاي يسيطروا على الرسول صلى الله عليه وسلم؟ يعني يعملوا ايه يعني؟ قبيلة بني هاشم قبيلة كبيرة عزيزة يا اخواني. وهيكون صعب انهم يدخلوا في حرب او صراع. طيب يعملوا ايه؟ مشكلة. زعماء مكة نتيجة هذه الحيرة قرروا يعملوا اجتماع طارئ. لازم يشوفوا حل. فعملوا
قالوا فعلا اجتماع مهيب. الكلام ده كان في يوم الخميس ستة وعشرين سفر من السنة الرابعة عشرة من البعثة. الاجتماع كان اخطر اجتماع في تاريخ دار الندوة. تقريبا حضره ممثلون عن كل القبائل القرشية. طبعا ما عدا قبيلة بني هاشم
حاضر في الاجتماع ده مثلا ابو جهل ابن هشام عن قبيلة بني مخزون حضر شيبة ابن ربيعة وعتبة ابن ربيعة وابو سفيان ابن حرب كلهم عن قبيلة بني عبد شمس حضر النضر ابن الحارث عن بني عبد الدار حضر امية بن خلف عن بني جمح وغيرهم كتير. تقريبا كل فروع قريش حضرت
الاجتماع من غير بني هاشم زي ما قلنا. والجميع طبعا كان من قريش ما كانش مسموح لاي قبيلة غير قريش ان هي تحضر او تدخل اصلا دار ندوة. وعلى فكرة بمناسبة دخول الناس لدار الندوة ما فيش اي دليل صحيح على قصة الشيخ المجدي اللي ابليس اتمسل في صورته وحضر معهم
اجتماع هو اصلا يا اخواني شياطين الانس في مكة ما كانوش محتاجين شياطين الجن. المهم بدأ الاجتماع الخطير وطرحوا المشكلة اللي هم فيها وبدأوا يشوفوا اراء الحضور. الطائفة المعتدلة من زعماء مكة كانوا شايفين انه كفاية نحبس الرسول صلى الله عليه وسلم
او ننسيه خارج مكة. لكن اليمين المكي المتطرف كان شايف غير كده. كان شايف ايه؟ قال احدهم لعله ابو جهل قال لابد من قتل هذا الرجل. لابد من قتل هذا الرجل
الحقيقة يا اخواني الفكرة ديت كانت عاجباهم جدا لكن ما كانش حد عنده الجرأة انه ينطق بها. بنو هاشم قبيلة قوية. ومين هيضحي بنفسه وقابلته علشان يقف قدام بني هاشم. لكن سبحان الله خرج عليهم ابو جهل بفكرة شيطانية. وهي ان يختاروا من كل قبيلة في مكة
شابا قويا فيحاصرون بيت رسول الله صلى الله عليه وسلم. ثم يضربونه ضربة رجل واحد فيتفرق دمه بين القبائل طبعا القصة مشهورة معروفة ساعتها ايه اللي هيحصل؟ لا تجد بنو هاشم امامها حلا الا قبول الدية. لانهم طبعا مش يقدروا يحاربوا كل
ففعلا يا اخواني فكرة شيطانية. وعلشان الديموقراطية تتم ابو جهل سأل موافقون قالوا موافقون. المهم قال الله عز وجل في كتابه الكريم يصف هذا الحدث قال واذ يمكر بك الذين كفروا ليثبتوك يثبتوك يقيدوك او يحبسوك. او يقتلوك او
اخرجوك ويمكرون ويمكر الله. والله خير الماكرين. هذه الافكار التي ظهرت في دار الندوة وهذه التدبيرات يا اخواني كلها تقع تحت كلمة ويمكرون. تعالوا نشوف الجزء المقابل. تعالوا نشوف ويمكر الله. والله خير الماكرين. نزل جبريل عليه السلام
الى رسول الله صلى الله عليه وسلم يقتله بامر هذه الجريمة. وقال له لا تبت في فراشك الليل وامره بالهجرة. الرسول عليه الصلاة والسلام سأل خلي بالك قال من يهاجر معي؟ قال قال جبريل ابو بكر الصديق يا الله! يعني صحبة الصديق
لرسول الله صلى الله عليه وسلم كانت بامر من الله عز وجل. درجة عالية جدا جدا للصديق رضي الله عنه وارضاه. وبدأ صلى الله عليه وسلم بسرعة يرتب لعملية الهجرة وبالذات انه عرف ان المشركين ناويين يقتلوه في الفجر من اليوم التاني. يعني فجر يوم الجمعة
سبعة وعشرين سفر سنة اربعتاشر من النبوة. والرسول عرف بالموضوع ده في وقت الضحى من يوم الخميس ستة وعشرين سفر. يعني في نفس التوقيت اللي حصل فيه الاجتماع. طيب يعمل ايه؟ المفروض يبلغ الصديق رضي الله عنه وارضاه ويرتب معه موضوع الهجرة. ولازم كل شيء
يكون في سرية تامة وما حدش من قريش ياخد باله ان الرسول عرف اصلا بموضوع جريمة القتل. عشان ما حدش ياخد احتياطه ويقدمه ميعاد القتل لرسول الله صلى الله عليه وسلم. وبعدين في مشكلة كبيرة جدا كان بيفكر فيها الرسول صلى الله عليه وسلم. يا ترى ابو بكر هيكون جاهز للسفر مباشرة
في اليوم التاني ده جبريل بيقول له هاجر على طول في نفس اليوم ده. يا ترى هيكون عامل حسابه ومرتب نفسه ولا هيحتاج وقت؟ خلي بالكم يا اخواني ده مش بيقول له تعال نسافر يوم ولا اتنين ولا تلاتة لأ ده بيقول له تعالى نهاجر نهاجر نسيب كل حاجة ومش عارفين هنرجع امتى
جايز ما نرجعش خالص جايز تموت في المدينة المنورة. وبعدين ده هياخده من غير عيلته. يعني هيسيب بناته واولاده وابوه وامه. طبعا دي مشكلة كبيرة جدا ده بالنسبة للصديق. لكن فيه مشاكل تانية قدام الرسول صلى الله عليه وسلم. قريش هتكتشف هجرة الرسول لا محالة. ان اجلا او عاجلا. طيب
ازاي يعطل المطاردة المشركة له؟ ازاي يعطل المشركين انهم يطاردوه؟ ازاي يهرب منهم والكفار كلهم عارفين انه مش سافر للمدينة المنورة عارفين نفس الاتجاه اللي هيمشي فيه دي كلها كانت مشاكل قدامه عايز يعطل قريش ولو حتى كم ساعة بحيس يعرف يتصرف في
طريق الهجرة دي كلها كانت مشاكل قدام الرسول صلى الله عليه وسلم. وفوق ده كله كان عنده امانات كتيرة جدا شايلها اهل مكة عنده. كان عامل كده زي البنك بالنسبة لهم بس من غير فوايد ولا ربا يعني. كان بيحفز لهم امانتهم وفلوسهم. ومع ان اهل مكة سبحان الله مشركين ورافضين للاسلام
الا انهم ما كانوش لاقيين حد في مستوى امانة الرسول صلى الله عليه وسلم. فكانوا بيحطوا امانتهم عنده مع حربهم المستمرة لرسول الله صلى الله عليه وسلم والله يا اخواني من اعاجيب الزمان. المهم دي كانت مشاكل قدام الرسول صلى الله عليه وسلم وكان لازم يشوف لها حل بسرعة. الرسول صلى الله عليه وسلم
ما ضيعش وقت. اول حاجة فكر ان هو يروح للصديق رضي الله عنه. وبعدين لقى انه من الافضل انه يروح له وقت الظهيرة. ما يروحش دلوقتي في الضحى يروح وقت الظهيرة لان شوارع مكة بتبقى فاضية في الوقت ده. وما حدش هيشوفه لو هو راح في وقت الظهيرة
وفي نفس الوقت هو ما كنش متعود يروح للصديق في الوقت ده. فهيبقى ادعى للتخفي انه يروح له في وقت الناس متعودة انها ما تشوفش الرسول عليه الصلاة والسلام رايح
صديق فيه الحاجة التانية فكر الرسول صلى الله عليه وسلم ان هو يكلف سيدنا علي بن ابي طالب رضي الله عنه للمهمتين كبار جدا جدا. المهمة الاولى هي ان ينام في فراش الرسول صلى الله عليه وسلم في هذه الليلة ويتغطى ببردة رسول الله صلى الله عليه وسلم. ليه الكلام ده؟ عشان اذا جاء
مشركون ونظروا من ثقب الباب يلاقوا واحد نايم ومتغطي ببردة الرسول صلى الله عليه وسلم فيفتكروه ان هو الرسول ويتأخروا في الجري ورأى الرسول او في ملاحقة الرسول صلى الله عليه وسلم في قضية الهجرة. يعني عملية تمويه واخفاء لرسول الله صلى الله عليه وسلم. المهمة التانية
لسيدنا علي ابن ابي طالب هي رد الامانات الى اصحابها. وبعد ما يخلص رد الامانات يبقى يهاجر للمدينة المنورة وحده بعد كده. يبقى ده اللي فكر فيه الرسول صلى الله عليه وسلم وبدأ التنفيز في الخطة بسرعة جدا. خرج فعلا في الظهيرة واتجه لبيت الصديق رضي الله عنه. وزيادة في
فان رسول الله صلى الله عليه وسلم غطى رأسه ببعض الثياب. ووصل لبيت الصديق من غير ما حد يشوفه فعلا. الصديق يا اخواني استغرب جدا جدا ان الرسول جاء له في هذا الميعاد الغريب اول مرة يجي له في الميعاد ده. قال فداء له ابي وامي. والله ما جاء به في هذه الساعة
الا امر خلي بالك لحد دلوقتي الصديق ما يعرفش انه هيهاجر مع الرسول صلى الله عليه وسلم. وان الهجرة النهاردة بالليل في نفس اليوم اللي جه فيه الرسول صلى الله عليه وسلم سبحان الله استأذن الرسول صلى الله عليه وسلم فاذن ابو بكر له. فدخل فوجد مع ابي بكر اهله فقال له
اخرج من عندك. الرسول بيقول للصديق اخرج من عندك. يعني الزيادة في الحذر. فقال الصديق انما هم اهلك بابي انت يا رسول الله يعني ما تخافش منهم. فقال الرسول صلى الله عليه وسلم فاني قد اذن لي في الخروج. الهجرة يعني. فانا عايز
تشوف وتركز معي في اول رد فعل للصديق رضي الله عنه وارضاه اول حاجة كانت شاغلاه انه يكون مع الرسول صلى الله عليه وسلم. هو مش متخيل يا اخواني ان ممكن يبعد عن الرسول صلى الله عليه وسلم ولو للحظات
اول حاجة قالها ابو بكر لما عرف ان الرسول هيهاجر قال الصحبة. الصحبة بابي انت يا رسول الله. خدني معك سبحان الله. اوعى سبني دي بالنسبة له كانت كارسة ان الرسول صلى الله عليه وسلم يسيبه. فقال الرسول صلى الله عليه وسلم نعم. نعم الصحبة. يا
اخواني ويا اخواتي فرحة الصديق بانه سيصحب رسول الله صلى الله عليه وسلم في هذه الرحلة كانت لا توصف. كانت فعلا لا توصف لم يتمالك نفسه من شدة الفرح. عمل ايه؟ بكى رضي الله عنه وارضاه. بكى فعلا. تقول السيدة عائشة رضي الله عنها
فلم اكن ادري ان احدا يبكي من شدة الفرح حتى رأيت ابا بكر يبكي هذا مع الخطورة المعروفة يا اخواني في هذه الرحلة. هذا الفرح الشديد مع الخطورة الشديدة في هذه الرحلة. لا شك ان الصديق رضي الله عنه كان يقدر
خطورة الموقف لا شك انه كان يعلم انه سيكون من المطلوبين بعد ذلك. وقد يقتل. لكن كل ذلك اخواني كل ذلك لم يؤثر في مطلقا. الحاجة الوحيدة اللي كان بيفكر فيها انه يكون مع الرسول صلى الله عليه وسلم. هو يحب الرسول صلى الله عليه وسلم حبا لا يوصف فعلا. تهون كل
المصاعب ويبقى الى جوار الرسول صلى الله عليه وسلم. سبحان الله! قبل الرسول صلى الله عليه وسلم ما يسأل هنهاجر ازاي؟ قال الصديق رضي الله عنه وارضاه فخذ بابي انت يا رسول الله احدى راحلتي هاتين. ايه ده! سبحان الله! شيء عجيب جدا
الصديق من غير ما الرسول صلى الله عليه وسلم يقول له انه هيهاجر معه كان مجهز راحلتين. احتمال مجرد احتمال ان يقول له تعال نهاج سوا. فاخد الرسول صلى الله عليه وسلم الراحلة ولكنه قال للصديق بالثمن يعني دفع ثمن الراحلة
للصديق رضي الله عنه وسبحان الله احنا كنا لسة من شوية بنقول يا ترى هنلاقي الصديق جاهز لهذا السفر المفاجئ الطويل جدا جدا لقينا الصديق عنده استعداد نفسي كامل كامل للرحيل وترك الديار والبلاد. يا اخواني لا شك ان الصديق كان انسان وكان تايه
وكان اب وكان زوج وكان كذا وكذا وكذا زي اي واحد فينا. لا شك ان عنده حاجات كتير جدا تشغله وتعطله زي اي انسان لكن سبحان الله كان الصديق رضي الله عنه وارضاه يعطي للعمل لله عز وجل القدر الحقيقي. علشان كده كان بيعرف يلاقي وقت ويلاقي
لانه فعلا عايز ينفز اللي ربنا قاله واللي الرسول صلى الله عليه وسلم امر به. هو ده الانسان اللي عايش فعلا للاسلام يا اخواني الصديق رجل يعيش للقضية الاسلامية. حياته كلها في خدمة هذا الدين. اوراقه كله يا اخواني مرتبة لمصلحة
الاسلام. الاولويات عنده واضحة جدا جدا. ودي من اهم الدروس والله اللي ممكن نتعلمها من الصديق. رضي الله عنه وارضاه. اننا نحط الاسلام واجبات الامة في المرتبة الاولى من اولوياتنا دايما. وقعد الرسول صلى الله عليه وسلم مع ابي بكر الصديق رضي الله عنه يخطط
قال لامر الهجرة. الحقيقة حطوا خطة بارعة متقنة بذلوا فيها كل طاقة وفكر عملوا حساب لحاجات كتير جدا جدا علشان تطلع الخطة في الاخر بالصورة الجميلة اللي هنتكلم عنها دلوقتي
ايه هي عناصر الخطة ديت؟ تعالوا نشوف. اولا الرسول مش هيبات في بيته الليلة ديت. هيخرج من بيته في اول الليل. وهيسيب علي رضي الله عنه وارضاه نايم في السرير بتاعه. ويجي يقعد في بيت الصديق علشان يتجنب الحصار اللي ممكن يتفرض على بيت الرسول صلى الله عليه وسلم
هو عارف ان ميعاد القتل هيكون على الفجر. فعايز يسيب البيت قبل الفجر علشان يفوت الفرصة على المشركين. يبقى دي اول حاجة الحاجة التانية سيبقى رسول الله صلى الله عليه وسلم في بيت الصديق رضي الله عنه وارضاه جزءا من الليل. يعني مش هيهاجروا على طول. لأ هيستنوا الى ان
ان تهدأ الحركة في مكة تماما. ساعتها هياخدوا الراحلتين وينطلقوا من بيت الصديق رضي الله عنه. الحاجة التالتة انهم مش هيخرجوا من باب بيت الصديق لأ هيخرجوا من فتحة في خلف البيت. لانه ابنه محتمل تكون فيه مراقبة على باب بيت الصديق. المشركين طبعا
جايز يتوقعوا ان الصديق رضي الله عنه وارضاه وهو الصاحب الاول لرسول الله صلى الله عليه وسلم ان هو يهاجر معه. فاحتمال يحطه مراقبة على باب بيت الصديق. فيخرج من خلف البيت مش من امام البيت. رابعا المدينة لها طريقين من مكة. واحد معروف وسهل وقصير نسبيا. والتاني
وعر صعب جدا وطويل غير مألوف. لا يعرفه كثير من الناس. الرسول صلى الله عليه وسلم فكر ان هو يهاجر من الطريق الصعب ده طريق ساحل البحر الاحمر اه هو طويل مش صعب لكن ما حدش كتير من اهل مكة يعرف الطريق ده. ما حدش متعود عليه. فهتكون فرصة الهجرة بامان في هذا الطريق اكبر. يبقى
كانت النقطة الرابعة في خطة الرسول صلى الله عليه وسلم مع الصديق رضي الله عنه. النقطة الخامسة لازم يستأجروا دليل ييجي معهم في الرحلة الصعبة ديت لان الطريق غير معروف. الضياع يا اخواني في الصحراء امر خطير. والدليل مفروض يكون عنده خبرة وامين. وفي نفس الوقت لا يشك
يشركون في امره. وسبحان الله الرسول صلى الله عليه وسلم والصديق اتفقا على دليل اسمه عبدالله بن اريقة. سبحان الله هذا الدليل يا اخواني من المشركين. تخيلوا! هذا في منتهى الذكاء
المشركون لن يشكوا مطلقا في امري. وهو في ذات الوقت رجل امين يكتم السر. وهو رجل في النهاية اخواني صاحب مصلحة. هيؤدي مهمة وهياخد عليها اجر واكيد اجر كان مكسي. فديت كانت النقطة الخامسة. النقطة الساتة برضو الرسول صلى الله عليه وسلم قرر انه في اول الهجرة
يتجه الى الجنوب. سبحان الله! يعني في اتجاه اليمن مش في اتجاه المدينة المنورة. لمسافة خمسة اميال. يعني تمانية كيلو متر مشوار ضخم مسافة كبيرة جدا. طبعا ده للتمويه لان المشركين اذا افتقدوا الرسول صلى الله عليه وسلم هيدوروا عليه فين؟ لا شك انهم سيطلبونه في اتجاه
المدينة وليس في اتجاه اليمن. العنصر السابع في الخطة ديت انهم هيروحوا الاول الى غار ثور في جنوب مكة. غار ثور غار في جبل عالي الطريق صعب جدا له. وهيقعدوا في الغار ده تلات تيام كاملة. تلات تيام وبعدها يتحركوا للمدينة لما
فيفقد اهل مكة الامل في العثور عليه. وكمان هيسيبوا الراحلتين مع عبدالله بن اريقة. الدليل علشان ما حدش يشوفهم جنب الغار ما راحلتين جنب الغار. وعبدالله بن اريقط هيبقى يقابلهم بعد كده عند الغار بعد تلات تيام. يبقى ديت كانت النقطة السابعة. النقطة التامنة
الرسول صلى الله عليه وسلم محتاج يعرف ايه الوضع جوة مكة تحركات زعماء مكة. الوضع العام في مكة. فلازم حد يجيب لهم الاخبار في الغار كل يوم يا اخواني لازم حد يجيب الاخبار علشان يعجلوا الخطة لو حصل شيء مخالف للي هم مرتبينه. اتفق الرسول صلى الله عليه وسلم مع الصديق
رضي الله عنه ان اللي هيقوم بدور المخابرات ده هو عبدالله بن الصديق رضي الله عنهما. هيقعد في مكة طول النهار. وبعدين هييجي الغار في اول الليل وهيقعد معهم في الغار طول الليل يقول لهم على الاخبار اللي جوة مكة. وبعدين يرجع مكة قبل الفجر. ويبات جوة مكة وبعدين يصحى
الصبح يوري نفسه للناس يقف قدام الناس الناس كلها تشوفه علشان يفتكروا ان هو كان بايت في مكة ما كانش بايت برة مكة. يبقى ده كان دور المخابرات هيقوم عبدالله بن الصديق رضي الله عنهما. النقطة التاسعة في الخطة سيقوم عامر بن فهيرة رضي الله عنه. مولى الصديق رضي الله عنه
وارضاه. طبعا هو كان مولاها هو اعتقه. سيقوم بدور التغطية الامنية لهذه العملية. يعني هيعمل ايه؟ هيرعى الاغنام على اثار اقدام الرسول صلى الله عليه وسلم واقدام الصديق رضي الله عنه. وبعدين بعد كده فوق اقدام عبدالله بن ابي بكر رضي الله عنهما. ليه؟ عشان يضيع فرصة
تتبع اسار الاقدام على قد ما يقدر. وديت طبعا حاجة في منتهى الروعة. يعملوا تمويه عن الطريق اللي هم مشيوا فيه. مع انهم ماشيين في اتجاه الجنوب وممكن يقولوا ما حدش هيعتقد ان احنا ماشيين في اتجاه الجنوب لكن برضه واخدين الحذر في هذه النقطة. العنصر العاشر والاخير في هذه الخطة
كان مهم جدا جدا. مين هيجيب لهم الطعام والشراب فترة التلات تيام بتاعة غار سور؟ اختاروا السيدة اسماء بنت الصديق رضي الله وعنهم. طب اشمعنى السيدة اسماء رضي الله عنها؟ لانه ما حدش هيشك في امرها ابدا. وبالذات يا اخواني انها كانت حامل. تخيلوا! وفي
الاخيرة من حملها. طبعا المشركين ممكن يكونوا عاملين مراقبة على اولاد الصديق الرجال. لكن صعب يكونوا عاملين مراقبة على النساء. مش متعودين النساء تقوم بمثل هذه الادوار وخليكم فاكرين بنتكلم من الف وربعمية سنة سابقة. وتخيل معي كيف لامرأة حامل في شهورها الاخيرة
ان تحمل الطعام والشراب وتسير به مسافة ثمانية كيلو مترات. تخيلوا! تمانية كيلو من مكة لحد غار سور ثم تصعد الجبل الصاع الذي به غار ثور. وتفعل ذلك يا اخواني تلات تيام متواصلة. تلات تيام. ما تستغربوش يا اخواني
يا اخواتي خليكم فاكرين ان هي بنت الصديق رضي الله عنه ورضي الله عنها. يبقى ده كان العنصر العاشر في هذه الخطة النبوية الصديقية. وواضح طبعا ان هو مبذول فيها جهد ضخم جدا. ومترتب فيها لكل صغيرة وكبيرة. خطة فعلا رائعة. رجع الرسول
صلى الله عليه وسلم لبيده. وبدأ يجهز نفسه ونادى سيدنا علي رضي الله عنه كان ساعتها عنده تلاتة وعشرين سنة. فهمه على الدور بتاعه كويس هينام في سرير الرسول صلى الله عليه وسلم طول الليل وهيتغطى بالبرج الاخضر بتاع الرسول صلى الله عليه وسلم. وفي نفس الوقت لما يصحى الصبح يبقى يرجع الامانات لاصحابها. استنى الرسول
صلى الله عليه وسلم في البيت لحد الليل. وبعدين في اول الليل فكر يخرج من البيت ويروح للصديق زي ما هم متفقين. جه يخرج سبحان الله! اكتشف ان المشركين جم بدري عن الميعاد اللي هو كان فاكره. لقى المشركين يحاصرون البيت تماما. مشكلة. ماذا يفعل الرسول صلى الله عليه وسلم
في هذا الموقف الحرج. عشرات السيوف يا اخواني يا اخواتي تحيط بالبيت. والقرار ليس الحبس والمحاكمة ابدا. لقد صدر القرار فعلا بالقتل. وهم جايين ينفزوا دلوقتي. طيب يعمل ايه الرسول صلى الله عليه وسلم؟ يخرج ازاي؟ سبحان الله! جبريل عليه السلام نزل
بسرعة مباشرة الى رسول الله صلى الله عليه وسلم. نجدة ربانية. قال اخرج وسط المشركين. اخرج قدام الناس كلها. ما فيش مشكلة كلهم مفتحين عنيهم لكن ما حدش هيشوفك. سبحان الله! ربنا سبحانه وتعالى هياخد ابصارهم. ستعمل ابصاره. كما
عميت قبل ذلك البصائر وخرج الرسول صلى الله عليه وسلم قدام كل الناس. خرج في ليلة سبعة وعشرين من سفر سنة اربعتاشر من النبوة. خرج وهو يقرأ صدر سورة ياسين من اولها الى قوله عز وجل وجعلنا من بين ايديهم سدا ومن خلفهم سدا فاغشيناهم
فهم لا يبصرون. مش بس كده. ده الرسول صلى الله عليه وسلم اخد حفنة من التراب. ووضع جزءا منها على رأس كل مشرك سبحان الله! علشان يقول لهم اوعوا تكونوا فاكريني كنت بايت برة البيت. لأ. انا كنت جوة وطلعت قدامكم وانتم مش شايفين. وانطلقوا الرسول
وسلم لبنت الصديق رضي الله عنه وارضاه علشان الجزء الاول من الخطة يتم بنجاح بحمد الله كان ممكن الموقف ده يا اخواني كله ما يحصلش. كان ممكن الرسول يخرج قبل ما ييجي المشركين. لكن اللي حصل ده لاثبات ان الامر كله
بيد الله عز وجل وانه دون توفيق الله عز وجل لا يتم امر من الامور. وطبعا ظهرت المعجزة الظاهرة الواضحة في نصرة رسول الله صلى الله عليه وسلم. وصل الرسول صلى الله عليه وسلم لبيت الصديق رضي الله عنه. وقعد عنده لحد نص الليل. زي ما الخطة بتقول
وبعدين خرجوا من الباب الخلفي للبيت. وتسللوا من مكة. واتجهوا فعلا في الطريق اللي كانوا محددينه. اتجهوا جنوبا الى غرسوا تمانية كيلو متر من مكة. مشوار برضو